Inspectorii DSP Alba au aplicat astăzi 4 amenzi contravenționale în valoare de 20.000 de lei fiecare, pentru patru persoane aflate în izolare la domiciliu, care nu au respectat măsurile impuse de autorități.

Anunțul a fost făcut de șeful DSP Alba, Alexandru Sinea.

Concret, cele patru persoane nu au respectat aceasta măsura de 14 zile de izolare la domiciliu și au ieșit mai repede din casă.

Sanctiunile au fost aplicate în baza H.G.nr. 857/2011 art.34 lit. m, pentru nerespectarea de către persoane fizice, suspecți și convalescenți de boli transmisibile, contacți și purtatori sanatosi de germeni patogeni, precum și de către persoane juridice a măsurilor prevazute de normele în vigoare, în scopul prevenirii și combaterii bolilor transmisibile.

UPDATE: Este vorba despre o femeie și trei bărbați, rude între ei, care au sosit din Italia și erau în autoizolare la domiciliu, în două comune din județ.

La ora aceasta, nu există nici un caz confirmat la nivelul județului Alba.

ȘTIREA TA - Dacă ești martorul unor evenimente deosebite, fotografiază, filmează și trimite-le la Alba24 prin Facebook, WhatsApp, sau prin formularul online.